Qo‘shimcha qatnovlar 26 dekabrdan 8 yanvargacha amalga oshiriladi. Toshkent—Samarqand—Toshkent yo‘nalishida harakatlanuvchi «Afrosiyob» tezyurar poyezdining qo‘shimcha qatnovlari yo‘lga qo‘yiladi. Bu haqda «O‘ztemiryo‘lyo‘lovchi» matbuot xizmati xabar berdi. Ma’lum qilinishicha, 26 dekabrdan 8 yanvargacha Toshkent—Samarqand—Toshkent yo‘nalishida «Afrosiyob» tezyurar poyezdining qo‘shimcha 14 ta qatnovlari yo‘lga qo‘yiladi. Poyezdlar quyidagi jadval asosida harakatlanadi: 767-sonli Samarqand—Toshkent yo‘nalishi Samarqand 11:06 — Toshkent 13:16; 768-sonli Toshkent—Samarqand yo‘nalishi Toshkent 13:40 — Samarqand 15:48.